cyanic-selkie/wikianc huggingface dataset:
แมคดอนเนลล์ ดักลาส เอฟ-4 แฟนทอม 2
เอฟ-4 แฟนท่อม 2  (F-4 Phantom II) เป็นเครื่องบินสกัดกั้นโจมตีพิสัยไกลทุกสภาพอากาศสองที่นั่ง สองเครื่องยนต์ ความเร็วเหนือเสียง เดิมทีสร้างมาเพื่อกองทัพเรือสหรัฐฯ โดยแมคดอนเนลล์ แอร์คราฟท์ ด้วยการที่ใช้งานง่าย จึงได้กลายมาเป็นเครื่องบินส่วนใหญ่ของกองทัพเรือ กองนาวิกโยธิน และกองทัพอากาศสหรัฐฯ F-4 ถูกใช้อย่างกว้างขวางโดยทั้งสามกองทัพในสงครามเวียดนามโดยทำหน้าที่เป็นเครื่องบินขับไล่ครองความได้เปรียบทางอากาศหลักให้กับกองทัพเรือและกองทัพอากาศ เช่นเดียวกับทำหน้าที่ลาดตระเวนและโจมตีภาคพื้นดิน
คำอธิบาย
เอฟ-4 สามารถบรรทุกอาวุธได้มากถึง 8,480 กิโลกรัม บนที่ตั้งเก้าตำบลรวมทั้งขีปนาวุธอากาศสู่อากาศทั้งที่นำและไม่นำวิถี และระเบิดนิวเคลียร์ ตั้งแต่ที่เอฟ-8 ครูเซเดอร์ถูกใช้เพื่อการต่อสู้ระยะใกล้ เอฟ-4 จึงถูกออกแบบมาเหมือนกับเครื่องบินสกัดกั้นลำอื่นๆ คือไม่มีปืนใหญ่ ในการต่อสู้ผู้ควบคุมเรดาร์หรือผู้ควบคุมระบบอาวุธ (มักเรียกว่าผู้นั่งหลังหรือแบ็คซีทเตอร์ (backseater)) จะช่วยในการหาตำแหน่งข้าศึกด้วยสายตาเช่นเดียวกันเรดาร์ แฟนทอมได้กลายมาเป็นเครื่องบินขับไล่โจมตีหลักทั้งของกองทัพเรือและกองทัพอากาศเมื่อจบสงครามเวียดนาม
โพแทสเซียมไซยาไนด์
โพแทสเซียมไซยาไนด์ (potassium cyanide) มีสูตรเคมีคือ KCN มีลักษณะเป็นของแข็งผลึกสีขาว ละลายน้ำได้ดีมาก มักใช้ในอุตสาหกรรมเหมืองแร่ทอง การสังเคราะห์ทางอินทรีย์และการชุบโลหะด้วยไฟฟ้า โพแทสเซียมไซยาไนด์มีความเป็นพิษสูงมาก มีกลิ่นจาง ๆ คล้ายอัลมอนด์ แต่การได้กลิ่นนี้ขึ้นอยู่กับลักษณะทางพันธุกรรม และมีบันทึกจากผู้ที่ฆ่าตัวตายด้วยสารนี้ว่ามีรสฉุนแสบลิ้น
ความเป็นพิษ
ขนาดของโพแทสเซียมไซยาไนด์ที่ทำให้เสียชีวิตอยู่ที่ 200–300 มิลลิกรัม ช่วงเวลาของการออกฤทธิ์ขึ้นอยู่กับความเป็นกรดในกระเพาะอาหารที่จะเปลี่ยนโพแทสเซียมไซยาไนด์เป็นไฮโดรเจนไซยาไนด์
แอสตันมาร์ติน แวนควิซ
Aston Martin V12 Vanquish
แอสตันมาร์ติน วี12 แวนควิซ ได้รับการจัดอันดับ ให้อยู่อันดับ 3 รถที่ประกอบภาพยนตร์ที่ดีที่สุดเท่าที่เคยมีมา (Best Film Cars Ever) ตามหลังเพียง มินิ ในภาพยนตร์ เดอะอิตาเลียนจอบ และ แอสตันมาร์ติน ดีบี5 ซึ่งใช้ประกอบภาค จอมมฤตยู 007 และในภาค ธันเดอร์บอลล์ 007 ของภาพยนตร์ชุดเจมส์ บอนด์
Vanquish Zagato
รถยนต์ตระกูล Aston Martin Vanquish Zagato จะยกชุดมาจาก Aston Martin Vanquish S ด้วยเครื่องยนต์อัลลอย V12 Quad Overhead 48 วาล์ว ระบบแปรผัน Dual variable camshaft timing ขนาด 5.9 ลิตร 5,935 ซีซี ไร้ระบบอัดอากาศใด ๆ อัตราส่วนกำลังอัด 11:1 กำลังสูงสุด 580 แรงม้า (BHP) ที่ 7,000 รอบ/นาที แรงบิดสูงสุด 630 นิวตันเมตรที่ 5,500 รอบ/นาที จับคู่เกียร์อัตโนมัติ Touchtronic III แบบ 8 จังหวะ ขับเคลื่อนด้วยล้อหลัง
Aston Martin วางแผนการผลิต Vanquish Zagato ทุกตัวถัง จำกัดไว้แค่เพียง 325 คันเท่านั้น ได้แก่
Aston Martin Vanquish Zagato ทั้ง 4 ตัวถังผลิตจำนวนจำกัดรวมกันทั้งสิ้น 325 คัน โดยแบ่งเป็นตัวถัง Coupe, Volante และ Shooting Brake ออกเป็นตัวถังละ 99 คัน ส่วนรุ่นที่หายากที่สุดคือ Speedster เพราะผลิตเพียงแค่ 28 คันเท่านั้น ยิ่งกว่านั้น ทั้งหมดล้วนมีเจ้าของหมดแล้ว แม้ว่าราคาค่าตัวจะสูงในระดับ 500,000 – 1,000,000 ปอนด์ (ราว 21,000,000 – 43,927,000 บาท) ก็ตามที
Vanquish Vision Concept
หากย้อนกลับไปเมื่อปี 2019 ในงาน Geneva Motor Show จะเห็นได้ว่า Aston Martin เคยนำรถยนต์คอนเซ็ปต์ที่เป็นลักษณะเครื่องวางกลางลำซึ่งเหมือนกับพี่ๆร่วมค่ายอย่าง Valhalla และ Valkyrie โดย Next gen Vanquish จะเข้ามารับไม้ต่อนั้นในฐานะ Entry-level supercar นั่นเอง
แอร์เออแอร์ สายอา
แอร์เออแอร์ สาย A เป็นหนึ่งในห้าเส้นทางของรถไฟฟ้าแอร์เออแอร์ กรุงปารีส ประเทศฝรั่งเศส
ยุรนันท์ ภมรมนตรี
ยุรนันท์ ภมรมนตรี (เกิด 2 มกราคม พ.ศ. 2506) ชื่อเล่น แซม เป็นนักแสดง นายแบบ พิธีกร นักร้อง อดีตผู้สมัครรับเลือกตั้งเป็นสมาชิกสภาผู้แทนราษฎรชาวไทย โดยมีผลงานการแสดงทั้งภาพยนตร์และละครโทรทัศน์ที่โดดเด่น อาทิเช่น ภาพยนตร์เรื่อง ปีกมาร (พ.ศ. 2530) แสดงคู่กับ นาถยา แดงบุหงา, ละครเรื่อง สวรรค์เบี่ยง (พ.ศ. 2531/ทางช่อง 7) แสดงคู่กับ มนฤดี ยมาภัย, ละครเรื่อง มายาตวัน (พ.ศ. 2538/ทางช่อง 7) แสดงคู่กับ ชฎาพร รัตนากร เป็นต้น
แดนซ์แดนซ์เรโวลูชัน
หน้าจอหลังการเล่น
หน้าจอขณะเล่นจะมีแถบด้านบนอยู่ เรียกว่า แถบเต้น (dance gauge หรือ life bar) ถ้าผู้เล่นเหยียบได้ Marvelous, Perfect, Great แถบจะขึ้นมาเรื่อย ๆ ถ้าเหยียบพลาดเป็น Boo, Miss หรือเหยียบลูกศรค้างไม่สุด (NG) แถบก็จะลดอย่างรวดเร็ว
หมวดมินิเกมแบบไม่ใช้อุปกรณ์เสริมกล้อง EyeToys
เป็นหมวดมินิเกมที่ไม่จำเป็นต้องใช้อุปกรณ์เสริม แต่จะเล่นกับแผ่นเต้น มินิเกมที่มีในหมวดย่อยมีดังนี้
Ф
อักษรนี้มีวิวัฒนาการโดยตรงมาจากอักษรกรีก ไฟ และใช้แทนอักษร Fita (Ѳ) ตั้งแต่ พ.ศ. 2461 (ค.ศ. 1918) ซึ่งเคยมีใช้ในภาษารัสเซีย อักษรตัวนี้สามารถถ่ายอักษรให้เป็น f ไม่ใช่ ph ถึงแม้ว่าอักษรละติน F จะมีพัฒนาการมาจากอักษรกรีก ไดแกมมา (Ϝ) ที่เลิกใช้ไปแล้วก็ตาม และไม่เกี่ยวข้องกับอักษรกรีก ไฟ แต่อย่างใด
เทศมณฑล (สหรัฐ)
เทศบาลบางแห่งตั้งอยู่ในหลายเทศมณฑล เช่น นครนิวยอร์กจะครอบคลุมพื้นที่ 5 เทศมณฑล ซึ่งในระดับรัฐบาลท้องถิ่นของนครนิวยอร์กจะเรียกเทศมณฑลเหล่านี้ว่า โบโร ในทางกลับกัน ในรัฐเวอร์จิเนีย แมริแลนด์ มิสซูรี และเนวาดา จะมีเขตการปกครองที่เรียกว่า นครอิสระ (independent city) ซึ่งเป็นเทศบาลที่ไม่ขึ้นกับเทศมณฑลใด ๆ ตามกฎหมาย แต่ก็ยังคงมีบทบาทหน้าที่เช่นเดียวกับนคร-เทศมณฑลที่รวมกัน
ผ้าจกไทยวน
ผ้าจกไทยวน เป็นผ้าจกที่พบในหมู่ช่างทอผ้าชาวไทยวน ในจังหวัดราชบุรี มีแหล่งกำเนิดแตกต่างกัน โดยแบ่งตามลักษณะของลวดลายได้เป็น 3 ตระกูล คือ ผ้าตระกูลคูบัว ผ้าตระกูลดอนแร่ และผ้าจกตระกูลหนองโพ-บางกระโด
ทางหลวงรัฐ
ทางหลวงรัฐ (เทียบเท่ากับ ทางหลวงจังหวัด ทางหลวงชนบท หรือ ทางหลวงท้องถิ่น) มีความหมายหลายอย่าง ได้แก่
เทคก้าแมนเบลด
เรื่องย่อ
ในปี 2087 มนุษย์ได้ทำการสร้างวงแหวนที่เรียกว่า สเปซริงค์ (Space Ring) เพื่อป้องกันการรุกรานของมุนษย์ต่างดาว ราดัม แต่ผลที่สุดก็ไม่สามารถต้านทานการทำลายล้างของ กองกำลังเทคก้าเมนแห่งราดัมได้ เหลือเพียงกองกำลังบนพื้นโลกเป็นที่มั่นสุดท้าย
หมายเหตุ
นอกจากนี้ เทคก้าแมนเบลด ยังได้รับเลือกเป็นตัวละครของเกมต่อสู้ ทัทสึโนโกะ vs แคปคอม ด้วยเช่นกัน
ไฮเออโรกลีฟอียิปต์
เมื่อไฮเออโรกลีฟอียิปต์หมดการใช้งาน ความรู้เกี่ยวกับระบบการเขียนนี้ก็ดับสูญไปด้วย การถอดความหมายของอักขระไฮเออโรกลีฟอียิปต์จึงกลายเป็นปริศนาเรื่อยมา จนไขออกในภายหลังเพราะได้ศิลาโรเซตตาเป็นเครื่องช่วยเหลือ
ปลาหมอตาล
ปลาหมอตาล มีพฤติกรรมชอบอยู่รวมกันเป็นฝูง และมีพฤติกรรมที่แปลกไปกว่าปลาชนิดอื่น คือ เมื่อจะต่อสู้หรือข่มขู่กัน จะใช้ปากตอดกันคล้ายกับการจูบที่แสดงออกถึงความรักของมนุษย์จึงเป็นที่มาของชื่อ "ปลาจูบ" วางไข่แบบไข่ลอยบนผิวน้ำ
วัดบ้านนาเทพธาราม
วัดบ้านนาเทพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะไห อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 19 ไร่ 2 งาน มีที่ธรณีสงฆ์ 1 แปลง เนื้อที่ 11 ไร่ ปัจจุบันมี พระครูวินัยธร ยิ่งยง ธมฺมวโร ดำรงตำแหน่งเจ้าอาวาส
วัดราชผาติการามวรวิหาร
ภายในวัดราชผาติการามวรวิหาร เป็นที่ประดิษฐานพระบรมอัฐิในพระบาทสมเด็จพระจอมเกล้าเจ้าอยู่หัวและ พระบาทสมเด็จพระจุลจอมเกล้าเจ้าอยู่หัวมหาราช ในกล่อศิลาด้านหลังพระอุโบสถ ไม่ปรากฏนามผู้ที่นำพระบรมอัฐิมามอบให้ บริเวณวัดราชผาติการามยังเป็นที่ตั้งของโรงเรียนวัดราชผาติการาม วัดราชผาติการามในปัจจุบันอยู่ภายใต้การอนุรักษ์และปรับปรุงของสำนักงานทรัพย์สินพระมหากษัตริย์
เฮเทอร์ มิตต์ส
เฮเทอร์ แบลน มิตต์ส ฟีลี (Heather Blaine Mitts Feeley; 9 มิถุนายน ค.ศ. 1978 — ปัจจุบัน) หรือชื่อเกิด เฮเทอร์ แบลน มิตต์ส เป็นนักฟุตบอลอาชีพชาวอเมริกันที่เล่นตำแหน่งกองหลัง มิตต์สเล่นฟุตบอลวิทยาลัยให้แก่มหาวิทยาลัยฟลอริดา และหลังจากนั้น เธอได้เล่นในระดับอาชีพในรายการลีกฟุตบอลอาชีพหญิง (WPS) ให้แก่ทีมฟิลาเดลเฟียชาร์จ, บอสตันเบรคเกอร์, ฟิลาเดลเฟียอินดิเพนเดนซ์ และ แอตแลนตาบีท เธอเป็นผู้ได้รับเหรียญทองกีฬาโอลิมปิกสามสมัย และเป็นสมาชิกฟุตบอลหญิงทีมชาติสหรัฐอเมริกาที่เข้าแข่งขันในโอลิมปิกฤดูร้อน 2012 ในกรุงลอนดอน เธอเล่นใน 4 แมตช์ในฟุตบอลโลกหญิง 2011 ที่ซึ่งทีมสหรัฐอเมริกาของเธอได้อันดับสอง
ประเทศคาซัคสถานในโอลิมปิกฤดูร้อน 2012
ประเทศคาซัคสถาน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
กรังด์ปรีซ์มอเตอร์ไซเคิลเรซซิง ฤดูกาล 1956
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
ฑ
เสียงอ่าน
อักษร "ฑ" ตรงกับตัวเทวนาครี "ड" ในภาษาบาลีสันสกฤตเป็นเสียง "ด" ที่ม้วนลิ้น
โรงเรียนเบญจธัญพิทยา
ประวัติ
ปีการศึกษา 2554 โรงเรียนขยายพื้นที่จากเดิมเป็น 5 ไร่ 1 งาน 51 ตารางวา โดยได้รับการยินยอมจากเจ้าของกรรมสิทธิ์ที่ดิน และได้สร้างอาคารเพิ่มอีกหลัง (อาคารบุญเรือน) จำนวน 12 ห้องเรียน เพื่อรองรับจำนวนนักเรียนที่เพิ่มมากขึ้น
หมากพระเจ้า สั่งเป็นสั่งตาย
หมากพระเจ้า สั่งเป็นสั่งตาย หรือ เซียนหมาก โค่นโคตรเซียน (신의 한 수; The Divine Move) เป็นภาพยนตร์แอ็คชั่น/นีโอ-นัวร์ จากประเทศเกาหลีใต้ ค.ศ. 2014 เกี่ยวกับการตามหาอดีตนักหมากล้อมเพื่อล้างแค้น
กีฬาฟันดาบในโอลิมปิกฤดูร้อน 2020
การแข่งขันกีฬาฟันดาบในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 2 สิงหาคม ค.ศ. 2021 ณ มะกุฮะริเม็สเซะ
ฒ
ฒ (ผู้เฒ่า) เป็นพยัญชนะ ตัวที่ 18 ในบรรดาพยัญชนะ 44 ตัวของอักษรไทย ในลำดับถัดจาก ฑ (มณโฑ) และก่อนหน้า ณ (เณร) ออกเสียงอย่าง ท (ทหาร) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ฒ ผู้เฒ่า”
ระ-ทะ-ทู-อี่ พ่อครัวตัวจี๊ด หัวใจคับโลก
การสร้าง
สื่อส่งเสริมการขายสำหรับอินเทล ให้เครดิตแพลตฟอร์มของพวกเขาสำหรับการปรับปรุงประสิทธิภาพร้อยละ 30 ในซอฟต์แวร์การแสดงผล พวกเขาใช้ ระ-ทะ-ทู-อี่ ในสื่อการตลาดบางส่วน
โฮมมีเดีย
ยอดจำหน่ายของแผ่นดีวีดีในช่วงสัปดาห์แรก (6–11 พฤศจิกายน ค.ศ. 2007) อยู่ที่ 4,919,574 ชุด (เทียบเท่ากับ 73,744,414 ดอลลาร์สหรัฐ) ติดอันดับดีวีดีที่ขายดีทีสุดในช่วงเวลานั้น ยอดจำหน่ายของแผ่นดีวีดีทั้งหมดอยู่ที่ 12,531,266 ชุด (เทียบเท่ากับ 189,212,532 ดอลลาร์สหรัฐ) กลายเป็นดีวีดีภาพยนตร์แอนิเมชันที่ขายดีที่สุดอันดับที่สองในปี ค.ศ. 2007 ตามหลัง เพนกวินกลมปุ๊กลุกขึ้นมาเต้น ระ-ทะ-ทู-อี่ พ่อครัวตัวจี๊ด หัวใจคับโลก วางจำหน่ายในรูปแบบโฟร์เคบลูเรย์ เมื่อวันที่ 10 กันยายน ค.ศ. 2019
การตอบรับจากนักวิจารณ์
โจ มอร์เกนสเติร์น จาก เดอะวอลล์สตรีทเจอร์นัล ให้บทวิจารณ์ภาพยนตร์ในเชิงบวก โดยกล่าวว่า "ตัวละครที่ไม่อาจต้านทานได้, แอนิเมชันที่น่าทึ่งและภาพยนตร์เรื่องนี้ซึ่งเป็นฉบับแฟนตาซีของนักชิมอาหาร ยังคงรักษาระดับของการสร้างสรรค์ที่สนุกสนานที่ไม่เคยมีให้เห็นในความบันเทิงของครอบครัวตั้งแต่ รวมเหล่ายอดคนพิทักษ์โลก" เคนเนท ทูรัน จาก ลอสแอนเจลิสไทมส์ ให้คะแนนภาพยนตร์สี่ดาวครึ่งจากห้าดาว โดยกล่าวว่า "ระ-ทะ-ทู-อี่ ของแบรด เบิร์ด กล้าหาญมากจนคุณต้องตกหลุมรักฮีโรที่ไม่น่าจะเป็นไปได้" มิเรียม ดิ นุนซิโอ จาก ชิคาโกซัน-ไทม์ ให้คะแนนภาพยนตร์สามดาวครึ่งจากสี่ดาว โดยกล่าวว่า ระ-ทะ-ทู-อี่ จะทำให้คุณสงสัยว่าทำไมแอนิเมชันต้องซ่อนอยู่หลังสิ่งที่ปกคลุมว่า 'มันเป็นภาพยนตร์สำหรับเด็ก แต่ผู้ใหญ่ก็จะชอบเช่นกัน' อันนี้สำหรับพ่อกับแม่ และเด็ก ๆ ก็ชอบเหมือนกัน" ไมเคิล บูท จาก เดอะเดนเวอร์โพสต์ ให้คะแนนภาพยนตร์สามดาวครึ่งจากสี่ดาว โดยกล่าวว่า "นักเขียนและผู้กำกับแบรด เบิร์ด ยังคงขับเคลื่อน ระ-ทะ-ทู-อี่ โดยไม่ต้องหันไปใช้มุกตลกของสัตว์น่ารักหรือการแสดงตลกแบบวัฒนธรรมป๊อป ที่ทำลายภาพยนตร์แอนิเมชันล่าสุดหลาย ๆ เรื่อง" เดสสัน ทอมป์สัน จาก เดอะวอชิงตันโพสต์ ให้บทวิจารณ์ภาพยนตร์ในเชิงบวก โดยกล่าวว่า "ระ-ทะ-ทู-อี่ ไม่ได้เน้นชีวิตร่วมสมัยที่ผิวเผินและมากกว่าที่คุ้นเคย มันหวนกลับไปสู่ยุคที่เก่ากว่าของดิสนีย์ เมื่อการ์ตูนดูเหมือนเป็นส่วนหนึ่งของโลกที่สง่างามยิ่งขึ้นด้วยตัวละครที่เฉียบขาดน้อยลง"
การอ้างอิงในวัฒนธรรมสมัยนิยม
ภาพยนตร์เรื่องนี้มักได้รับการกล่าวถึงในวัฒนธรรมสมัยนิยมตั้งแต่ออกฉาย โดยมีการกล่าวถึงหรือล้อเลียนในรายการต่าง ๆ เช่น แซเทอร์เดย์ไนต์ไลฟ์ มายเนมอีสเอิร์ล เดอะซิมป์สันส์ ดับเครื่องชน คนดีแตก Key & Peele ออเรนจ์ อีส เดอะ นิว แบล็ค ทีนไททันส์ โก! Difficult People สาวกวนป่วนสวรรค์ ณ กาลครั้งหนึ่ง และ บรู๊คลิน ไนน์-ไนน์ เช่นเดียวกับในภาพยนตร์เรื่อง 5 ปีอลวน ฝ่าวิวาห์อลเวง (ค.ศ. 2012) และ เดอะ ซุยไซด์ สควอด (ค.ศ. 2021) และในภาพยนตร์ตลกตอนพิเศษเรื่อง หนีร้อนมาหนาวรัก ของนักแสดงตลกจอห์น มูลานีย์
ประเทศไทย
อาณาจักรสุโขทัยและแคว้นต่าง ๆ
ส่วนเหนือขึ้นไป พญามังรายซึ่งสืบราชสมบัติหิรัญนครเงินยางเชียงราว ทรงตั้งอาณาจักรล้านนาขึ้นในปี 1839 มีศูนย์กลางอยู่ที่เชียงใหม่ ทรงรวบรวมแว่นแคว้นขึ้นในแถบลุ่มแม่น้ำปิง พระมหากษัตริย์ล้านนาล้วนสืบเชื้อสายจากพระองค์ต่อเนื่องกันกว่าสองศตวรรษ และสร้างเครือข่ายพันธมิตรทางการแต่งงานกับเจ้าเมืองต่าง ๆ จรดแม่น้ำน่านทางทิศตะวันออกและเหนือแม่น้ำโขงขึ้นไป ส่วนบริเวณเมืองท่าบริเวณลุ่มแม่น้ำเจ้าพระยาตอนล่าง มีการตั้งสหพันธรัฐในบริเวณเพชรบุรี สุพรรณบุรี ลพบุรีและอยุธยาในคริสต์ศตวรรษที่ 11
ร่วมสมัย
หลังเหตุการณ์ 14 ตุลา 2516 มีการดำเนินกิจกรรมทางการเมืองและเสรีภาพในการแสดงออกอย่างที่ไม่เคยปรากฏมาก่อน รวมทั้งการแพร่หลายของวรรณกรรมคอมมิวนิสต์ ในช่วงนั้นรัฐบาลผสมหม่อมราชวงศ์เสนีย์ ปราโมชไม่มั่นคงและคอมมิวนิสต์ชนะทั้งในเวียดนาม ลาวและกัมพูชา  สถาบันพระมหากษัตริย์ ชนชั้นนำและชนชั้นกลางจำนวนมากมองว่านักศึกษาฝ่ายซ้ายถูกคอมมิวนิสต์ชี้นำ ทำให้มีการสนับสนุนองค์การฝ่ายขวาต่าง ๆ  ปลายปี 2519 เกิดการสังหารหมู่ที่มหาวิทยาลัยธรรมศาสตร์ใน "เหตุการณ์ 6 ตุลา"  เป็นการปิดฉากการทดลองทางประชาธิปไตย กองทัพกลับเข้ามามีอำนาจ และการแสดงออกถูกปิดกั้น  หลังจากนั้น รัฐบาลธานินทร์ กรัยวิเชียร "กลับไปใช้อำนาจนิยมยิ่งกว่าสมัยสมบูรณาญาสิทธิราช"  นักเคลื่อนไหวฝ่ายซ้ายหนีเข้าป่าและออกนอกประเทศจำนวนมาก รัฐบาลเริ่มเสียการสนับสนุนจากกองทัพ จนมีการเปลี่ยนตัวนายกรัฐมนตรีในปี 2520  รัฐบาลใหม่ของพลเอก เกรียงศักดิ์ ชมะนันทน์ ไม่สามารถรับมือกับปัญหาเศรษฐกิจและปัญหาผู้ลี้ภัยและการปะทะตามชายแดนกับเวียดนามทำให้พลเอก เปรม ติณสูลานนท์ เป็นนายกรัฐมนตรีแทน
อันดับโลกฟีฟ่า
สมาพันธ์ของทั้งสองทีม
ค่าตัวเลขตัวคูณส่วนนี้จะเป็นค่าของสมาพันธ์ฟุตบอลแต่ละทวีปทั่วโลก โดยคำนวณจากผลงานในฟุตบอลโลกสามครั้งที่ผ่านมา โดยค่าตัวคูณปัจจุบันที่ใช้ เป็นค่าหลังฟุตบอลโลก 2006 ดังแสดงในตารางด้านล่าง โดยค่าที่นำมาใช้เป็นค่าเฉลี่ยของทั้งสองทีม
ประเทศไทย
ร่วมสมัย
ปี 2540 เกิดวิกฤตการณ์ทางการเงินที่เรียกว่า "วิกฤตต้มยำกุ้ง" ยุติการเติบโตทางเศรษฐกิจ 40 ปีติดต่อกัน ทำให้อัตราแลกเปลี่ยนเงินบาทเทียบกับดอลลาร์สหรัฐอ่อนตัวลง  รัฐบาลชวน หลีกภัยทำข้อตกลงกู้ยืมเงินจากกองทุนการเงินระหว่างประเทศ แต่ปัญญาชนหลายคนโจมตีว่าเป็นกองทุนช่วยเหลือคนรวย และไม่สนใจการฉ้อราษฎร์บังหลวง  ต่อมา ทักษิณ ชินวัตร ชนะการเลือกตั้งทั่วไปปี 2544 นโยบายของเขาประสบความสำเร็จในการลดความยากจนในชนบท และริเริ่มระบบประกันสุขภาพถ้วนหน้า ซึ่งทำให้เขาได้รับฐานเสียงขนาดใหญ่ในหมู่คนยากจน ในปี 2547 เกิดคลื่นสึนามิพัดถล่มภาคใต้และเริ่มต้นความไม่สงบในสามจังหวัดชายแดนใต้อีกครั้ง ในปี 2548 ทักษิณชนะการเลือกตั้งทั่วไปอย่างถล่มทลายและดำรงตำแหน่งนายกรัฐมนตรีเป็นสมัยที่สอง โดยมีผู้มาใช้สิทธิมากที่สุดเป็นประวัติการณ์  ตั้งแต่ปลายปี 2548 เกิดวิกฤตการณ์ทางการเมืองขึ้นโดยกลุ่มพันธมิตรประชาชนเพื่อประชาธิปไตย (พธม.) ประท้วงขับไล่เขาออกจากตำแหน่ง สุดท้ายมีรัฐประหารล้มรัฐบาลทักษิณในเดือนกันยายน 2549 รัฐบาลทหารปกครองประเทศหนึ่งปีจนมีการเลือกตั้งเป็นการทั่วไปในปี 2550
ภูมิประเทศ
ประเทศไทยมีลักษณะภูมิประเทศที่หลากหลาย ภาคเหนือเป็นพื้นที่ภูเขาสูงสลับซับซ้อน จุดสูงที่สุดในประเทศไทย คือ ดอยอินทนนท์ ณ 2,565 เมตรเหนือระดับน้ำทะเล รวมทั้งยังปกคลุมด้วยป่าไม้อันเป็นต้นน้ำที่สำคัญของประเทศ ภาคตะวันออกเฉียงเหนือส่วนใหญ่เป็นพื้นที่ของที่ราบสูงโคราช สภาพของดินค่อนข้างแห้งแล้งและไม่ค่อยเอื้อต่อการเพาะปลูก ภาคกลางเป็นที่ราบลุ่มน้ำท่วมถึง มีแม่น้ำเจ้าพระยา แม่น้ำใหญ่ที่สุดในประเทศซึ่งเกิดจากแม่น้ำปิงและแม่น้ำน่านที่ไหลมาบรรจบกันที่ปากน้ำโพ จังหวัดนครสวรรค์ ทำให้ภาคกลางเป็นภาคที่อุดมสมบูรณ์ที่สุด และถือได้ว่าเป็นแหล่งปลูกข้าวที่สำคัญแห่งหนึ่งของโลก ภาคใต้เป็นส่วนหนึ่งของคาบสมุทรมลายู  ขนาบด้วยทะเลทั้งสองด้าน มีจุดที่แคบลง ณ คอคอดกระ แล้วขยายใหญ่เป็นคาบสมุทรมลายู ทะเลสาบสงขลาเป็นทะเลสาบที่ใหญ่ที่สุดของประเทศไทย ส่วนภาคตะวันตกเป็นหุบเขาและแนวเทือกเขาซึ่งพาดตัวมาจากทางตะวันตกของภาคเหนือ
การเมืองการปกครอง
ราชธานีของคนไทยแต่โบราณล้วนปกครองระบอบราชาธิปไตยตั้งแต่สมัยอาณาจักรอยุธยาเป็นต้นมา มีการรวมอำนาจปกครองในรัชกาลพระบาทสมเด็จพระจุลจอมเกล้าเจ้าอยู่หัวซึ่งเป็นการสถาปนาระบอบสมบูรณาญาสิทธิราชย์แบบตะวันตก ครั้นวันที่ 24 มิถุนายน 2475 คณะราษฎรเปลี่ยนแปลงการปกครองมาเป็นราชาธิปไตยภายใต้รัฐธรรมนูญ
ความสัมพันธ์ระหว่างประเทศ
ประเทศไทยเป็นประเทศผู้ร่วมก่อตั้งสมาคมประชาชาติแห่งเอเชียตะวันออกเฉียงใต้ (อาเซียน) ไทยลงนามความตกลงการค้าเสรีทวิภาคีกับประเทศบาห์เรน จีน เกาหลีใต้ ออสเตรเลีย ชิลี และเปรู และความตกลงการค้าเสรีกับประเทศอาเซียน และความตกลงการค้าพหุภาคี (ในฐานะอาเซียน) กับประเทศออสเตรเลียและนิวซีแลนด์ สมัยนายกรัฐมนตรีทักษิณ ชินวัตร ประกาศว่าประเทศไทยจะเลิกรับความช่วยเหลือจากต่างประเทศและทำงานร่วมกับประเทศผู้บริจาคเพื่อช่วยพัฒนาประเทศพื้นบ้านในอนุภูมิภาคลุ่มแม่น้ำโขง ทักษิณมุ่งให้ประเทศไทยเป็นผู้นำภูมิภาค แต่เขาก็สร้างความสัมพันธ์ใกล้ชิดกับเผด็จการทหารพม่า รวมทั้งการให้สินเชื่อ ในสมัยนายกรัฐมนตรีอภิสิทธิ์ เวชชาชีวะ ประเทศไทยมีข้อพิพาทกับประเทศกัมพูชาเหนือความเป็นเจ้าของปราสาทพระวิหาร เกิดกรณีพิพาทพรมแดนระหว่างปี 2551–2554 หลังรัฐประหารในประเทศไทย พ.ศ. 2557 ความสัมพันธ์ระหว่างประเทศไทยกับชาติตะวันตกเสื่อมลง และไทยหันไปเข้ากับประเทศจีนมากขึ้น
เศรษฐกิจ
ประเทศไทยมีเศรษฐกิจแบบผสม ประเทศไทยมีเศรษฐกิจใหญ่เป็นอันดับสองในเอเชียตะวันออกเฉียงใต้ รองจากประเทศอินโดนีเซีย โครงการพัฒนาแห่งสหประชาชาติจัดให้ประเทศไทยเป็น "ผู้ประสบความสำเร็จสูง" ในเอเชียตะวันออก ในปี 2556 ประเทศไทยมีดัชนีการรับรู้การทุจริตค่อนข้างต่ำ โดยอยู่อันดับที่ 102 จาก 177 ประเทศ ธนาคารโลกจัดให้ประเทศไทยเป็นประเทศมีรายได้ปานกลาง-สูงในปี 2554
การขนส่ง
ประเทศไทยมีรางรถไฟยาว 4,034 กิโลเมตร และการขนส่งสินค้าทางรางคิดเป็นร้อยละ 1.4 ของน้ำหนักบรรทุกทั้งหมดในปี 2558 ในปี 2555 มีผู้โดยสารทางราง 41 ล้านคน การรถไฟแห่งประเทศไทย (รฟท.) เป็นผู้ดำเนินการเส้นทางรางแห่งชาติของประเทศ ซึ่งถูกมองว่าไร้ประสิทธิภาพและไม่ยอมเปลี่ยนแปลง รถไฟมักช้าและอุปกรณ์ส่วนใหญ่เก่าและมีการบำรุงรักษาไม่ดี ความพยายามของรัฐบาลในการจัดโครงสร้างใหม่และโอนเป็นของเอกชนถูกสหภาพคัดค้านอย่างหนักตลอดมา  ในช่วงปีหลัง มีความพยายามก่อสร้างรถไฟความเร็วสูง
การท่องเที่ยว
ในปี 2560 ประเทศไทยมีนักท่องเที่ยวชาวต่างชาติ 35.38 ล้านคน จำนวนนักท่องเที่ยวเติบโตขึ้นอย่างรวดเร็วจากเดิมที่มีชาวต่างชาติ 336,000 ราย และทหารที่เข้ามาพัก 54,000 นายในปี 2510 ประเทศที่นักท่องเที่ยวเดินทางเข้าประเทศมากที่สุด ได้แก่ จีน มาเลเซีย เกาหลีใต้ ญี่ปุ่นและลาว
ประเทศไทยจัดอยู่ในอันดับที่ 9 ของโลกในด้านจำนวนนักท่องเที่ยวต่างชาติในปี 2559 รายงานความสามารถแข่งขันการเดินทางและการท่องเที่ยวปี 2558 จัดอันดับประเทศไทยอยู่ในอันดับที่ 35 จาก 141 ประเทศ โดยประเทศไทยมีคะแนนสูงในด้านทรัพยากรธรรมชาติและโครงสร้างพื้นฐานบริการนักท่องเที่ยว แต่มีคะแนนต่ำในด้านความยั่งยืนทางสิ่งแวดล้อมและความปลอดภัยและความมั่นคง
ประชากร
ประเทศไทยถือว่ามีความหลากหลายทางเชื้อชาติ ราวร้อยละ 75–95 ของประชากรเป็นชาติพันธุ์ไท ซึ่งรวมสี่ภูมิภาคหลัก คือ ไทยกลางร้อยละ 30 อีสานหรือลาวร้อยละ 22 ล้านนาร้อยละ 9 และใต้ร้อยละ 7 และมีไทยเชื้อสายจีนร้อยละ 14 ของประชากร ที่เหลือเป็นไทยเชื้อสายมลายู ชาวมอญ ชาวเขมร และชาวเขาหลายเผ่า ไทยที่มีบรรพบุรุษจีนบางส่วนมีถึง ร้อยละ 40 ของประชากร ประเทศไทยมีกลุ่มชาติพันธุ์ที่รัฐบาลรับรอง 62 กลุ่ม ทั้งนี้ ไทยเชื้อสายจีนจัดเป็นชนชั้นอภิชนของไทย และเป็นกลุ่มที่ได้เปรียบทางเศรษฐกิจ
สาธารณสุข
ในปี 2558 ประเทศไทยมีความคาดหมายคงชีพเมื่อเกิด 75 ปี (ชาย 71 ปี หญิง 79 ปี) ในปี 2558 ประเทศไทยมีอัตราตายทารก 10.8 ต่อการเกิดมีชีพ 1,000 คน
วัฒนธรรม
วัฒนธรรมไทยได้รับอิทธิพลหลักจากวัฒนธรรมอินเดีย จีน ขอม ตลอดจนวิญญาณนิยม ศาสนาพุทธและศาสนาฮินดู วัฒนธรรมชาติของไทยเป็นการสร้างสรรค์ใหม่ มีอายุได้เพียงประมาณหนึ่งร้อยปี สมัยสงครามโลกครั้งที่สอง หลวงพิบูลสงครามสนับสนุนการส่งเสริมวัฒนธรรมไทยกลางเป็นวัฒนธรรมแห่งชาตินิยามและยับยั้งมิให้ชนกลุ่มน้อยแสดงออกซึ่งวัฒนธรรมของตน วัฒนธรรมพลเมืองของไทยปัจจุบันนิยามว่าประเทศไทยเป็นดินแดนของคนไทยกลาง มีศาสนาเดียวคือ พุทธนิกายเถรวาท และปกครองโดยราชวงศ์จักรี วัฒนธรรมไทยปัจจุบันเป็นสิ่งสร้างทางสังคมจากสมัยรัฐบาล ป. พิบูลสงคราม
กลุ่มชาติพันธุ์หลายกลุ่มอำนวยการเปลี่ยนแปลงระหว่างวัฒนธรรมเดิม วัฒนธรรมชาติไทยและอิทธิพลของวัฒนธรรมโลก จีนโพ้นทะเลในไทยเป็นส่วนสำคัญของสังคมไทย โดยเฉพาะอย่างยิ่งในและรอบ ๆ กรุงเทพมหานคร พวกเขาสามารถบูรณาการเข้ากับสังคมไทยจนมีอำนาจทางเศรษฐกิจและการเมือง เครือข่ายธุรกิจชาวไทยเชื้อสายจีนเป็นส่วนหนึ่งของเครือข่ายไผ่ (bamboo network)
เทศกาลประเพณี
สมัยกรุงศรีอยุธยา พระราชวังจัดประเพณีหลวงทุกเดือน เรียก "พระราชพิธีสิบสองเดือน" เช่น พิธีจรดพระราชนังคัล (พิธีแรกนา), พิธีจองเปรียงลดชุดลอยโคม วันสงกรานต์ เป็นต้น พระราชพิธีสิบสองเดือนมีการรับศาสนาฮินดูเข้ามาผสมผสาน ส่วนประเพณีราษฎร์มีเกือบตลอดปี ในภาคตะวันออกเฉียงเหนือเรียก "ฮีตสิบสอง" นอกจากนี้ ยังมีประเพณีขอฝนต่าง ๆ เช่น พระราชพิธีพิรุณศาสตร์ขอฝน พิธีแห่นางแมว พิธีจุดบั้งไฟ เป็นต้น ประเพณีหลวงส่วนใหญ่ยกเลิกไปแล้ว ประเพณีราษฎร์ที่ยังคงปฏิบัติสืบเนื่องมาอยู่ เช่น ประเพณีขอฝน ประเพณีลอยกระทง ประเพณีสงกรานต์ เป็นต้น
สื่อมวลชน
ในรายงานเสรีภาพสื่อปี 2558 ของฟรีดอมเฮาส์ระบุว่าสื่อไทย "ไม่เสรี" และจัดอยู่ในอันดับที่ 166 จาก 199 ประเทศในด้านเสรีภาพสื่อ หลังรัฐประหารในปี 2549 และ 2557 สื่อไทยถูกจำกัดและมีการตรวจพิจารณา
สุนิสา สุขบุญสังข์
ประวัติ
อ้อม สุนิสา เริ่มเข้าวงการบันเทิงเมื่อสมัยเรียนชั้นมัธยมศึกษาปีที่ 4 ที่ โรงเรียนบดินทรเดชา (สิงห์ สิงหเสนี) เมื่อทางโรงเรียนได้พานักเรียนไปทัศนศึกษาที่ตึกบริษัทคีตาและภูษิต ไล้ทองสมาชิกของวงเฉลียงและโปรดิวเซอร์ของค่ายคีตาได้มาเห็นแววของอ้อมจึงได้ชักชวนให้เซ็นสัญญาเป็นนักร้องในสังกัดคีตาและได้ออกอัลบั้มแรก สุนิสา สุขบุญสังข์ ในคอนเซปต์เราคือลูกแก้ว มีเพลงฮิตที่ติดหูคนฟังมาจนทุกวันนี้ คือ ถอยดีกว่า และ อย่ายอมแพ้ และเป็นนักร้องหญิงคนที่ 2 ของไทย ที่มียอดขายเทปถึงล้านตลับ หลังจากนั้นก็ได้ออกเทปกับค่ายคีตาอีกหนึ่งชุด พร้อมรับงานภาพยนตร์ ละคร และถ่ายแบบอีกด้วยก่อนจะย้ายมาอยู่ค่ายแกรมมี่ (GMM Grammy ในปัจจุบัน) อ้อมได้ออกอัลบั้มเพลงกับค่ายในเครือแกรมมี่รวม 3 ชุด และยังได้เริ่มงานพิธีกรและนักจัดรายการวิทยุ ซึ่งกลายเป็นอาชีพหลักของเธอ ปัจจุบัน อ้อม สุนิสา จัดรายการวิทยุประจำอยู่ที่คลื่น EFM ทุกวันจันทร์ - ศุกร์ เวลา 15.00 - 18.00 น.
รัฐประหารวังหลวงพม่า พ.ศ. 2421–2422
การปฏิรูปของพระเจ้ามินดง
การปฏิรูปของพระเจ้ามินดงและเจ้าชายกะนองกลับสร้างความไม่พอใจแก่อังกฤษ ที่ต้องการผนวกพม่าเข้าเป็นส่วนหนึ่งในอาณานิคม ในรัชกาลพระเจ้ามินดง รัฐบาลอังกฤษและพม่าไม่ได้มีปัญหากันอย่างเป็นทางการ แต่รัฐบาลอังกฤษหวั่นเกรงและระแวงต่อการปฏิรูปกองทัพ เนื่องจากเจ้าชายกะนองได้ส่งนักเรียนจำนวน 90 คน ไปเรียนวิชาด้านอาวุธยุทโธปกรณ์และการทหาร จากประเทศอิตาลี ฝรั่งเศสและเยอรมนี นอกจากนี้โปรดให้สร้างโรงงานผลิตอาวุธขึ้นในพม่าถึง 3 แห่ง ทำให้รัฐบาลอังกฤษเกรงว่าจะกลายเป็นเรื่องยากในการยึดครองอาณานิคม
ความพยายามก่อรัฐประหารวังหลวง พ.ศ. 2409
การสิ้นพระชนม์ของเจ้าชายกะนองผู้ทรงเป็นรัชทายาทที่ได้รับการแต่งตั้งอย่างเป็นทางการ ทำให้การสืบราชสันตติวงศ์กลายเป็นปัญหาใหญ่ขึ้นมา เพราะพระเจ้ามินดงไม่ทรงเลือกพระราชโอรสองค์หนึ่งองค์ใดเป็นองค์รัชทายาทอย่างเป็นทางการ จึงทำให้เกิดปัญหาและความขัดแย้งในราชสำนักในช่วงปีสุดท้ายของรัชกาล
ต
อักษร "ต" ตรงกับตัวเทวนาครี "त" และออกเสียงเดียวกันโดย ในภาษาไทยกลางและไทยใต้ทุกถิ่นเป็นได้ทั้งพยัญชนะต้นให้เสียง /t/ และพยัญชนะตัวสะกดให้เสียง /t̚/
ฮันส์ ฮ็อลไบน์ (ผู้ลูก)
สมุดภาพ
14971543
เอนโซ เฟร์นันเดซ (นักฟุตบอลเกิด พ.ศ. 2544)
ช่วงแรก
เกิดในซานมาร์ติน, อาร์เจนตินา เฟร์นันเดซเป็นหนึ่งในพี่น้องห้าคนที่เริ่มเล่นฟุตบอลตั้งแต่อายุ 6 ขวบ ให้กับสโมสรกลุบลาเรโกบา ในช่วงที่เขายังเพิ่งเริ่มเล่น ก่อนที่เขาจะเข้าร่วมสโมสรริเบร์เปลตในปี 2006. หลังจากใช้เวลาสิบสามปีพัฒนาผ่านนะดับต่าง ๆ ขึ้นมา เฟร์นันเดซได้ถูกโปรโมทขึ้นสู่ทีมชุดใหญ่โดยผู้จัดการทีมมาร์เซโล กายาร์โด ในวันที่ 27 มกราคม 2019 ในเกมที่แพ้ให้กับปาโตรนาโตในบ้าน 3-1 ในปริเมราดิบิซิออน ถึงแม้ว่าเขาจะนั่งอยู่บนม้านั่งสำรองก็ตาม เขาได้ลงเดบิวต์ให้ทีมใหญ่ในวันที่ 4 มีนาคม 2020 โดยลงมาเล่นแทนซานเตียโก โซซาในนาทีที่ 75 ในแมตช์ที่แพ้ให้กับเอเลเดอูกิโต 3-0 ในในโกปาลิเบร์ตาโดเรส หลายสัปดาห์ก่อน เขาทำประตูได้ครั้งหนึ่ง ในเกมที่เอาชนะลิเบร์ตัดไป 6-1, ใน 4 นัดในโกปาลิเบร์ตาโดเรสรุ่นอายุไม่เกิน 20 ปี 2020ที่ประเทศปารากวัย
ทีมชาติ
ในวันที่ 24 กรกฎาคม 2019 เฟร์นันเดซได้ถูกเรียกติดทีมชาติอาร์เจนตินา U18 ของผู้จัดการทีมเอสเตบัน โซลาริ เป็นตัวแทนของประเทศไปแข่งขันรายการโกติฟทัวร์นาเมนต์ 2019ที่ประเทศสเปน ในวันที่ 3 พฤศจิกายน 2021 เขาถูกเรียกติดทีมชาติอาร์เจนตินาของผู้จัดการทีม ลิโอเนล สกาโลนิ สำหรับเกมฟุตบอลโลก 2022 รอบควอลิฟายสองเกมกับ บราซิล และอุรุกวัย เขาลงเดบิวต์ให้ทีมชาติชุดใหญ่ในวันที่ 24 กันยายน 2022 โดยถูกเปลี่ยนตัวลงมาเล่นแทนเลอันโดร ปาเรเดส ในนาทีที่ 64 ในเกมที่เอาชนะฮอนดูรัสไป 3-0
เกลม็องส์ ปอเอซี
เกลม็องส์ ปอเอซี (Clémence Poésy) เป็นนักแสดงชาวฝรั่งเศส มีชื่อเสียงจากบทเฟลอร์ เดอลากูร์ ในภาพยนตร์ แฮร์รี่ พอตเตอร์กับถ้วยอัคนี
เกลม็องส์ ปอเอซี เกิดในชานกรุงปารีส ประเทศฝรั่งเศส พ.ศ. 2525 มารดาของเธอเป็นครูสอนภาษาฝรั่งเศส บิดาเป็นนักแสดงละคร ทำให้เธอมีโอกาสแสดงละครตั้งแต่อายุ 14 ปี จากนั้นก็ได้แสดงภาพยนตร์อีก 6 เรื่อง และละครโทรทัศน์ 3 เรื่อง ทั้งหมดเป็นการแสดงในประเทศฝรั่งเศส สำหรับบทบาทที่ต้องพูดภาษาอังกฤษเป็นครั้งแรก เป็นภาพยนตร์มินิซีรีส์ของสถานีโทรทัศน์บีบีซี เรื่อง Gunpowder, Treason and Plot โดยแสดงเป็นพระนางแมรีที่ 1 ของสกอตแลนด์ ปัจจุบันเคลมองสามารถพูดภาษาอังกฤษและฝรั่งเศสได้อย่างคล่องแคล่ว
ประวัติศาสตร์ลักเซมเบิร์ก
เคาน์ตี ดัชชี และแกรนด์ดัชชีลักเซมเบิร์ก (County, Duchy and Grand Duchy of Luxembourg) ภูมิภาคทางประวัติศาสตร์ของ ลักเซมเบิร์ก เป็นมณฑลของโรมันเบลจิคาพรีมา หลังจากการรุกรานของกลุ่มชนเจอร์มานิคจากทางตะวันออกลักเซมเบิร์กก็กลายมาเป็นส่วนหนึ่งของจักรวรรดิแฟรงก์และต่อมาก็กลายเป็นส่วนหนึ่งของจักรวรรดิแฟรงค์กลาง
เคาน์ตี (ค.ศ. 963 - ค.ศ. 1353)
เฮนรีที่ 3 แห่งลักเซมเบิร์กเป็นเคานต์คนแรกที่ทราบที่ใช้ปราสาทลักเซมเบิร์กเป็นที่อยู่อย่างถาวร ในเอกสารจากปี ค.ศ. 1089 กล่าวถึงเฮนรีว่า "comes Henricus de Lutzeleburg" ซึ่ทำให้เฮนรีเป็นเคานท์แห่งแห่งลักเซมเบิร์กคนแรกที่ได้รับการบันทึกอย่างเป็นทางการ
โรงเรียนหาดใหญ่วิทยาลัย
ประวัติ
มีนักเรียนชั้น ม.6 รุ่นแรกสอบได้ที่ 1 ของจังหวัดสงขลา เป็นการจุดประกายความเป็นเลิศทางวิชาการ ต่อมาได้เปลี่ยนแปลงการรับนักเรียนจากชายล้วนเป็นสหศึกษา โดยยุบรวมกับโรงเรียนสตรีหาดใหญ่ "สมบูรณ์กุลกันยา" ในปี พ.ศ. 2509 ในระยะนี้กรมสามัญศึกษาได้ให้งบประมาณสร้างอาคาร 1, 2, 3 และ 4 เป็นลำดับ และโรงเรียนได้รับการคัดเลือกให้เข้าโครงการมัธยมแบบประสม (คมส.) เมื่อ พ.ศ. 2510 เป็นการเปลี่ยนแปลงระบบการศึกษาเทียบเท่าอารยะประเทศ ทำให้โรงเรียนมีชื่อเสียงมากขึ้น จำนวนนักเรียนชายและหญิงเพิ่มขึ้นถึง 1,200 คน เปิดสอนหลักสูตรโครงการมัธยมแบบประสม (คมส) เป็นปีแรก เริ่มเปิดการเรียนการสอนระดับมัธยมศึกษาตอนปลาย และได้เพิ่มคำว่า"วิทยาลัย"ต่อจากชื่อเดิมเป็น ชื่อ "โรงเรียนหาดใหญ่วิทยาลัย" ใช้อักษรย่อว่า ญ.ว. ในปี 2514 นักเรียน ม.ศ.5 รุ่นแรกได้ทำชื่อเสียงทางด้านวิชาการให้กับโรงเรียนอีกครั้งหนึ่ง เมื่อสอบติดบอร์ดระดับประเทศได้ถึง 7 คน กรมสามัญศึกษาอนุญาตให้เปิดทำการเรียนการสอนเป็น 2 ผลัด เนื่องจากมียอดนักเรียนสมัครเข้าเรียนต่อชั้น ม.1 เป็นจำนวนมาก ทำให้ยอดรวมของนักเรียนเพิ่มขึ้นอย่างรวดเร็ว ในปี พ.ศ. 2519 มีนักเรียน 2,800 คน มีครูอาจารย์ จำนวน 180 คน โดยมีอาคารเรียน 4 หลัง อาคารอุตสาหกรรม 1 หลัง อาคารคหกรรม 1 หลัง อาคารชั่วคราว 2 หลัง ต่อมาในปี พ.ศ. 2523 เปิดศูนย์เกษตรกรรมที่พรุค้างคาว ตำบลบ้านพรุ อำเภอหาดใหญ่ เป็นสาขาของโรงเรียนหาดใหญ่วิทยาลัย มีเนื้อที่ประมาณ 74 ไร่ เทศบาลเมืองหาดใหญ่ บริจาคที่ดินจำนวน 2 งาน เพื่อสร้างอาคารเรียน 5 เชื่อมต่อกับหอประชุมราชาวดี และได้จัดสร้างองค์พระพิฆเนศวร เทพเจ้าแห่งศิลปวิทยาการ และทำพิธีปลุกเสกในวันที่ 16 มกราคม 2525 เพื่อเป็นองค์ตัวแทนสถาบันครู ประดิษฐานไว้เพื่อเป็นเครื่องยึดเหนี่ยวจิตใจ และถือเป็นคติของลูก ญ.ว. ทุกคนว่า "ผู้ใดบูชาครูเป็นมงคลแก่บุคคลนั้น" เปิดศูนย์ศิลปวัฒนธรรมอำเภอหาดใหญ่ โรงเรียนหาดใหญ่วิทยาลัย ณ ที่ตั้งของโรงเรียนสตรีหาดใหญ่เดิม นักเรียนโรงเรียนหาดใหญ่วิทยาลัยได้รับรางวัลเหรียญทองแดงคณิตศาสตร์โอลิมปิก จากการแข่งขัน โอลิมปิกวิชาการ (ซึ่งเป็นเหรียญรางวัลทางโอลิมปิกวิชาการเหรียญแรกของประเทศไทย) โดยนายไพศาล นาคมหาชลาสินธุ์ นักเรียนชั้นมัธยมศึกษาปีที่ 4 โรงเรียนหาดใหญ่วิทยาลัย เหรียญรางวัลดังกล่าวต่อมาได้รับการยกย่องให้เป็นสัญลักษณ์คำว่า"เรียนดี" ตามปรัชญาของโรงเรียน กรมสามัญศึกษาอนุญาตให้จัดตั้งสาขาของโรงเรียนหาดใหญ่วิทยาลัย เป็น โรงเรียนหาดใหญ่วิทยาลัยสมบูรณ์กุลกันยา โดยใช้ที่ดินศูนย์ศิลปวัฒนธรรมอำเภอหาดใหญ่ และพื้นที่บ้านพักครู-อาจารย์โรงเรียนหาดใหญ่วิทยาลัย กรมสามัญอนุญาตให้ศูนย์เกษตรกรรมตำบลบ้านพรุ สาขาของโรงเรียนหาดใหญ่วิทยาลัย จัดตั้งเป็น โรงเรียนหาดใหญ่วิทยาลัย 2 โรงเรียนได้รับการรับรองมาตรฐานสากลด้านการจัดการสิ่งแวดล้อม ISO14001 จาก UKAS ประเทศอังกฤษ โดยผู้อำนวยการเกษียร ภู่กลาง โรงเรียนได้ปรับปรุงภูมิทัศน์ให้ร่มรื่นสวยงามเป็นแหล่งเรียนรู้และเสริมสร้างบรรยากาศของการเรียนรู้ โรงเรียนหาดใหญ่วิทยาลัยได้ก่อสร้าง "อาคารอนุสรณ์ 60 ปี หาดใหญ่วิทยาลัย" โดยได้รับเงินสนับสนุนการก่อสร้างจาก สำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เป็นเงิน 46,690,000 บาท
พระเยซูทรงทำนายถึงการทรยศพระองค์
พระเยซูทรงทำนายถึงการทรยศพระองค์ 3 ครั้งในพันธสัญญาใหม่ รายงานเหล่านี้พบในพระวรสารในสารบบทั้ง 4 ฉบับ การทำนายนี้เกิดขึ้นในช่วงอาหารค่ำมื้อสุดท้ายในมัทธิว 26:24–25, มาระโก 14:18–21, ลูกา 22:21–23 และยอห์น 13:21–30
รายงานไบเบิล
ในพระวรสารนักบุญยอห์น การทำนายนำหน้าด้วยคำยืนยันในยอห์น 13:17–18 ว่าพระเยซูรู้ว่ายูดาส อิสคาริโอทจะทรยศพระองค์: "ในเมื่อพวกท่านทราบสิ่งเหล่านี้ หากพวกท่านปฏิบัติตามพวกท่านก็จะเป็นสุข “เราไม่ได้หมายถึงทุกคนในพวกท่าน เรารู้จักบรรดาผู้ที่เราเลือกสรร แต่ทั้งนี้เพื่อให้เป็นไปตามพระคัมภีร์ที่ว่า 'ผู้ที่รับประทานอาหารร่วมกับเรา ยังได้ทรยศหักหลังเรา'" บทสรรเสริญในยอห์น 13:17 ไม่ได้ชี้ไปยังยูดาสโดยตรง
คาร์ดิแอกไกลโคไซด์
ประวัติ
คาร์ดิแอกไกลโคไซด์มีการใช้มานานตั้งแต่ 1,500 ปีก่อนคริสต์ศักราช ซึ่งมีการใช้พืชในกลุ่มที่มีคาร์ดิแอกไกลโคไซด์ในหลายรูปแบบ อาทิ การนำไปทำเป็นธนูอาบยาพิษ, ยาช่วยอาเจียน, ยาระบาย และโรคหัวใจ ปัจจุบันมีการนำมาใช้ในผู้ป่วยภาวะหัวใจวายโดยเพิ่มแรงบีบของหัวใจเพื่อให้มีระยะพักเพิ่มขึ้น อย่างไรก็ดีพิษของสารกลุ่มนี้ยังคงเป็นปัญหาสืบเนื่องถึงปัจจุบัน การใช้ยาของสารกลุ่มนี้จึงต้องได้รับการดูแลอย่างใกล้ชิดจากแพทย์และเภสัชกร
วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน
การหมั้นหมาย
ในปี ค.ศ. 1905 พระเจ้าอัลฟอนโซที่ 13 แห่งสเปน ได้เสด็จเยือนประเทศอังกฤษอย่างเป็นทางการ สมเด็จพระเจ้าเอ็ดเวิร์ดที่ 7 แห่งสหราชอาณาจักร พระราชปิตุลาของเจ้าหญิงวิกตอเรีย ยูจีนีได้พระราชทานเลี้ยงพระกระยาหารค่ำเพื่อเป็นเกียรติแก่กษัตริย์แห่งสเปนที่พระราชวังบัคกิ้งแฮม พระองค์ประทับอยู่ระหว่างกลางของสมเด็จพระราชินีอเล็กซานดราและเจ้าหญิงเฮเลนา พระขนิษฐาในองค์พระประมุขแห่งอังกฤษ ทันใดนั้นก็ได้ทรงสังเกตเห็นเจ้าหญิงวิกตอเรีย ยูจีนีและจึงตรัสถามเจ้าหญิงเฮเลนาว่าเจ้าหญิงที่มีเส้นพระเกศาเกือบจะสีขาวเป็นผู้ใด เมื่อเจ้าหญิงทรงรู้สึกว่ากษัตริย์แห่งสเปนกำลังทอดพระเนตรพระองค์ก็ทรงรู้สึกประหม่าเขินอาย ทุกพระองค์ล้วนทรงทราบว่าสมเด็จพระราชาธิบดีอัลฟอนโซทรงกำลังมองหาเจ้าสาวที่เหมาะกับตำแหน่งพระราชินีแห่งสเปนและหนึ่งในผู้ที่น่าได้รับเลือกมากที่สุดคือ เจ้าหญิงแพทริเซียแห่งคอนน็อต พระธิดาในเจ้าชายอาร์เธอร์ ดยุคแห่งคอนน็อตและสแตรเธิร์น พระอนุชาในสมเด็จพระเจ้าเอ็ดเวิร์ดที่ 7 แต่ในตอนนี้เจ้าหญิงวิกตอเรีย ยูจีนีทรงทำให้พระองค์หันมาสนพระทัยแทนได้และเจ้าหญิงแพทริเซียมิได้ทรงทำให้องค์พระประมุขแห่งสเปนพอพระทัยสักเท่าใดนัก พระองค์ทรงสนพระทัยในเจ้าหญิงมากขึ้นเป็นลำดับ ดังนั้นการเกี้ยวพาราสีจึงเริ่มขึ้นและเมื่อพระองค์เสด็จกลับยังประเทศสเปนแล้วก็ยังคงทรงส่งไปรษณียบัตรมาหาเจ้าหญิงอยู่บ่อยครั้งและมีพระทัยจดจ่อกับเจ้าหญิงอย่างมาก สมเด็จพระราชินีมาเรีย คริสตินา พระบรมราชชนนีมิได้ทรงเห็นด้วยกับการเลือกว่าที่พระราชินีของพระองค์ ส่วนหนึ่งเป็นเพราะตระกูลบัทเทินแบร์คไม่ใช่เชื้อพระวงศ์ชั้นสูง อันเนื่องจากภูมิหลังอันคลุมเครือของพระมารดาในเจ้าชายเฮนรี่ และอีกส่วนหนึ่งมาจากพระองค์ทรงต้องการให้พระโอรสอภิเษกในพระราชวงศ์ของพระองค์เองคือ ราชวงศ์ฮับส์บูร์กจากออสเตรีย นอกจากนี้ยังมีอุปสรรคอันใหญ่หลวงต่อการอภิเษกสมรสกับเจ้าหญิงวิกตอเรีย ยูจีนีและพระองค์ทรงได้รับคำแนะนำเกี่ยวกับเรื่องนี้ด้วย เจ้าหญิงทรงเป็นพาหะที่น่าเป็นไปได้ของโรคเฮโมฟีเลีย ที่เป็นโรคเกี่ยวกับพระโลหิตซึ่งถ่ายทอดมายังเชื้อสายบางพระองค์จากสมเด็จพระบรมราชินีนาถวิกตอเรีย ในความจริงแล้ว เจ้าชายเลโอโพลด์ พระอนุชาในเจ้าหญิงทรงเป็นโรคเฮโมฟีเลีย (ผู้แต่งบางท่านยังกล่าว่า เจ้าชายมอริส พระอนุชาพระองค์เล็กก็ทรงเป็นโรคฮีโมฟีเลียด้วยเช่นกัน) ดังนั้นจึงมีความเป็นไปได้ 50 เปอร์เซนต์ที่เจ้าหญิงจะทรงเป็นพาหะของโรคและถ้ากษัตริย์อัลฟอนโซอภิเษกสมรสกับพระองค์ พระราชโอรสและธิดาอาจทรงติดโรคมาด้วย แต่พระองค์ไม่ทรงสนพระทัยกับภยันตรายครั้งนี้ และยังคงทรงตัดสินพระทัยที่จะอภิเษกกับเจ้าหญิงอยู่ดี
สมเด็จพระราชินีแห่งสเปน
เจ้าหญิงวิกตอเรีย ยูจีนีได้ทรงเข้าพิธีอภิเษกสมรสกับพระเจ้าอัลฟอนโซในวันที่ 31 พฤษภาคม ค.ศ. 1906 ณ พระอารามหลวงซานเคโรนิโม ในกรุงมาดริด โดยมีพระชนนีม่ายของเจ้าหญิง พร้อมด้วยเจ้าชายและเจ้าหญิงแห่งเวลส์ (ซึ่งต่อมาคือ สมเด็จพระเจ้าจอร์จที่ 5 แห่งสหราชอาณาจักร และ มาเรียแห่งเท็ค) ซึ่งเป็นพระญาติใกล้ชิดของเจ้าหญิงเสด็จมาร่วมในงานพระราชพิธี
หลังจากพระราชพิธีราชาภิเษกสมรส ขบวนเสด็จกำลังมุ่งหน้ากลับสู่พระราชวังหลวงเมื่อมีเหตุการลอบปลงพระชนม์องค์พระประมุขและพระมเหสีองค์ใหม่ (ซึ่งตอนนี้คือ "สมเด็จพระราชินีวิกตอเรีย ยูจีเนีย" หรือ "พระราชินีเอนา" ในแบบเป็นไม่เป็นทางการ) มาเตอู มอร์ราล ซึ่งเป็นพวกลัทธิอนาธิปไตยได้ขว้างระเบิดลูกหนึ่งจากระเบียงตึกไปยังรถม้าพระที่นั่ง พระราชินีทรงปลอดภัยเนื่องจากขณะที่เกิดการระเบิดขึ้นทรงหันพระพักตร์ไปเพื่อจะทอดพระเนตรโบสถ์เซนต์แมรี่ ซึ่งพระราชสวามีกำลังทรงชี้ให้ทอดพระเนตร พระองค์ทรงรอดพ้นจากการบาดเจ็บ แม้ว่าฉลองพระองค์จะเต็มไปด้วยจุดเลือดของราชองครักษ์ ซึ่งได้ขี่ม้าขนาบข้างรถม้าพระที่นั่งก็ตาม
พระราชินีเอนาทรงอุทิศพระองค์ในการทรงงานในโรงพยาบาลและการช่วยเหลือคนยากจน รวมถึงการศึกษาด้วย พระองค์ยังทรงมีส่วนเกี่ยวข้องในการจัดตั้งองค์กรกาชาดแห่งสเปนขึ้นมาใหม่อีกด้วย
เมทริกซ์เครื่องหมายสลับ
ในทางคณิตศาสตร์ เมทริกซ์เครื่องหมายสลับ (alternating sign matrix) หมายถึงเมทริกซ์จัตุรัสที่มีสมาชิกประกอบด้วย 0, 1, −1 (ไม่จำเป็นต้องครบทุกตัว) และผลบวกของแต่ละแถวและแต่ละหลักต่างก็เท่ากับ 1 เมทริกซ์ชนิดนี้ถูกสร้างขึ้นเพื่อคำนวณดีเทอร์มิแนนต์ด้วยการลดรูปดอดจ์สัน (Dodgson condensation) นิยามขึ้นเป็นครั้งแรกโดย วิลเลียม มิลส์ (William Mills) เดวิด รอบบินส์ (David Robbins) และฮาเวิร์ด รัมซีย์ (Howard Rumsey)
ตัวอย่างเมทริกซ์เครื่องหมายสลับเช่น โปรดสังเกตว่า ผลรวมของแต่ละแถวเท่ากับ 1 และผลรวมของแต่ละหลักก็เท่ากับ 1 เช่นกัน
วงศ์ปลาฉลามปากเป็ด
วงศ์ปลาฉลามปากเป็ด (Paddle fish) เป็นวงศ์ของปลากระดูกแข็งน้ำจืดขนาดใหญ่วงศ์หนึ่ง ในชื่อวิทยาศาสตร์ว่า Polyodontidae (มาจากภาษากรีกคำว่า "poly" หมายถึง "มาก" และ "odous" หมายถึง "ฟัน") ในอันดับปลาสเตอร์เจียน (Acipenseriformes)
เชียงใหม่เมืองสร้างสรรค์
วิสัยทัศน์
กรอบเวลาของเชียงใหม่เมืองสร้างสรรค์เป็นกรอบระยะยาว (15-20 ปี) สำหรับในระยะกลาง วิสัยทัศน์และวัตถุประสงค์ควรจะเข้ากับแผนพัฒนาเศรษฐกิจและสังคมแห่งชาติฉบับต่อไป (พ.ศ. 2555-2559) ซึ่งจะเน้นให้ความสำคัญไปยังความคิดสร้างสรรค์ เศรษฐกิจสร้างสรรค์ ความรู้และนวัตกรรม อุตสาหกรรมสร้างสรรค์คิดเป็น 13% ของจีดีพีรวม (พ.ศ. 2552) และรัฐบาลตั้งเป้าว่าจะเพิ่มสัดส่วนของอุตสาหกรรมสร้างสรรค์ให้เป็นอย่างน้อย 20% ของจีดีพีรวม
การเลือกตั้งประธานาธิบดีฝรั่งเศส ค.ศ. 2007
ผลการเลือกตั้งโดยรวม
ในการเลือกตั้งรอบแรกนั้นปรากฏผลว่า กว่า 85% หรือ 37.6 ล้านคนจาก 44 ล้านผู้มีสิทธิเลือกตั้ง ได้ออกสิทธิเลือกตั้งจากประชากรทั้งหมด 62 ล้านคน ผลที่ออกมาคือการที่ซาร์กอซีและรัวยาลก้าวไปสู้การเลือกตั้งรอบที่ 2 ด้วยคะแนน 31% และ 26% ตามลำดับ ส่วนฟร็องซัว ไบรูได้คะแนนมาเป็นอันดับสาม (19%) และฌ็อง-มารี เลอ แปน เป็นที่สี่ (10%) ซึ่งต่างกับในปี พ.ศ. 2545 ซึ่งเลอ แปนได้คะแนน 16.9% และยังได้ก้าวไปสู้การเลือกตั้งรอบสอง
สตาร์ วอร์ส: ไนทส์ออฟดิโอลด์รีพับลิค (วิดีโอเกม)
ระบบเกม
ระบบของเกมนี้มีพื้นฐานมาจาก เกมสมมติบทบาทแบบทอยลูกเต๋า d20 Star Wars Roleplaying Game ของ Wizards of the Coast ซึ่งอาศัยกฎพื้นฐานของ Dungeons & Dragons ฉบับที่ 3 อีกที การต่อสู้ใต้แบบ round-based โดยแบ่งเวลาออกเป็นรอบ (round) คร่าวๆ ผู้ต่อสู้จะโจมตีและโต้ตอบไปพร้อมๆ กัน อย่างไรก็ดีจำนวนการกระทำต่อรอบนั้นจะมีจำนวนจำกัดอยู่ โดยในขณะที่ช่วงเวลาของแต่ละรอบนั้นเป็นช่วงเวลาสั้นๆ เพียงช่วงหนึ่งของเวลาจริง แต่ผู้เล่นก็สามารถตั้งค่าระบบต่อสู้ให้หยุดเกมชั่วคราวในจังหวะของเหตุการณ์ในช่วงจบรอบแต่ละรอบได้
อันชาร์ทิด 4: อะทีฟส์เอนด์
อันชาร์ทิด 4: อะทีฟส์เอนด์ (Uncharted 4: A Thief's End) เป็นวิดีโอเกมยิงบุคคลที่สาม แอ็กชันผจญภัย พัฒนาโดยนอตีด็อก และจำหน่ายโดยโซนีอินเตอร์แอกทิฟเอ็นเตอร์เทนเมนต์ สำหรับเครื่องเพลย์สเตชัน 4 เป็นภาคต่อของวิดีโอเกม อันชาร์ทิด 3: เดรกส์ดีเซปชัน และเป็นบทสรุปของเกมชุดอันชาร์ทิด นำเรื่องโดยนาธาน เดรก
สตาร์ วอร์ส: ไนทส์ออฟดิโอลด์รีพับลิค (วิดีโอเกม)
ติดกับบนทาริส
มิชชันพาผู้เล่นเข้าไปในฐานทัพของพวกวัลการ์จนสามารถเอาตัวเร่งความเร็วกลับออกมาได้ หลังจากนั้นก็เอาไปคืนให้กับกาดอนและพวกเบคส์ ในการแข่งขันยานสวู้ปที่มีขึ้นในวันต่อมานั้น ผู้เล่นสามารถชนะการแข่งขันได้ แต่เบรจิกกลับผิดสัญญาไม่ยอมมอบบาสติลาให้เป็นรางวัลโดยอ้างว่าผู้เล่นโกงด้วยการใช้ตัวเร่งความเร็ว หลังจากนั้นเกิดการต่อสู้ขึ้น บาสติลาทำลายที่คุมขังออกมาด้วยตัวเองและช่วยผู้เล่นต่อสู้จนสามารถฆ่า เบรจิกและสมุนวัลการ์ได้
พิพิธภัณฑ์เมดิเตอร์เรเนียน
พิพิธภัณฑ์เมดิเตอร์เรเนียน (Medelhavsmuseet) หรือ พิพิธภัณฑ์โบราณวัตถุเมดิเตอร์เรเนียนและตะวันออกใกล้ (Museum of Mediterranean and Near Eastern Antiquities) ตั้งอยู่ที่ใจกลางกรุงสต็อกโฮล์ม ประเทศสวีเดน พิพิธภัณฑ์เน้นจัดแสดงและเก็บรักษาของสะสมจากเขตเมดิเตอร์เรเนียน และเป็นส่วนหนึ่งของ หน่วยงานพิพิธภัณฑ์วัฒนธรรมโลกแห่งชาติสวีเดน ตั้งแต่ พ.ศ. 2542 ร่วมกับพิพิธภัณฑ์วัฒนธรรมโลก พิพิธภัณฑ์ชาติพันธุ์วรรณนา และพิพิธภัณฑ์โบราณวัตถุเอเชียตะวันออก
ประวัติ
พิพิธภัณฑ์ก่อตั้งขึ้นใน พ.ศ. 2497 เมื่อพิพิธภัณฑ์อียิปต์และชุดของสะสมจากประเทศไซปรัสผนวกเข้าด้วยกันเป็นหนึ่งเดียว พิพิธภัณฑ์อียิปต์ก่อตั้งขึ้นเมื่อ พ.ศ. 2471 จากวัตถุที่เก็บสะสมมาในคริสต์ศตวรรษที่ 18, 19 และต้นคริสต์ศตวรรษที่ 20 ในขณะที่ชุดของสะสมไซปรัสได้มาจากการขุดค้นหาวัตถุโบราณระหว่างการเดินทางสำรวจประเทศไซปรัสโดยประเทศสวีเดนใน พ.ศ. 2469–2477 และถือเป็นชุดของสะสมจากไซปรัสที่ใหญ่ที่สุดที่ตั้งอยู่นอกถิ่นฐานเดิมและมีคุณค่าทางวิชาการเป็นอย่างยิ่ง ห้องจัดแสดงโบราณวัตถุจากไซปรัสห้องใหม่เปิดตัวในเดือนมกราคม พ.ศ. 2552 ซึ่งได้รับการสนับสนุนจากมูลนิธิ เอ.จี. เลเวนติส และออกแบบโดยไวต์อาร์คิเต็กตส์ นอกจากของสะสมเกี่ยวกับประเทศอิยิปต์และไซปรัสแล้ว พิพิธภัณฑ์ยังเก็บรักษาโบราณวัตถุเกี่ยวกับโรมและกรีซโบราณ ทองแดงโลริสถาน และศิลปะอิสลาม
อาคาร
พิพิธภัณฑ์เมดิเตอร์เรเนียนตั้งอยู่ที่เฟรียสกาทัน 2 ณ กรุงสต็อกโฮล์ม อาคารสามชั้นแห่งนี้เคยเป็นพระราชวังของจอมพล กุสตาฟ ฮอร์นใน พ.ศ. 2185 ก่อนที่จะเกิดเหตุเพลิงไหม้ใน พ.ศ. 2416 ที่ทำลายความสวยงามของอาคาร ในปีถัดมา ยูฮัน เฮนริก ปาล์ม ผู้จัดการธนาคาร ได้สิทธิ์ครอบครองอาคารจึงมีการบูรณะอาคารให้เป็นที่ทำการธนาคารสินเชื่อที่อยู่อาศัยแห่งสต็อกโฮล์มซึ่งมีโถงธนาคารอยู่ชั้นล่าง
พระราชวรวงศ์เธอ พระองค์เจ้าบวรวิสุทธิ์
พระโอรสธิดา
พระราชวรวงศ์เธอ พระองค์เจ้าบวรวิสุทธิ์ เสกสมรสกับหม่อมเจ้ากมลเปรมปรีดิ์ วิสุทธิ (ราชสกุลเดิม นวรัตน; พระธิดาในพระเจ้าราชวรวงศ์เธอ กรมหมื่นสถิตย์ธำรงสวัสดิ์ กับหม่อมนุ่ม นวรัตน ณ อยุธยา) มีพระโอรสธิดา 6 องค์ คือ
วเยาหาร รามมโนหร สิงหา
วเยาหาร รามมโนหร สิงหา (อักษรโรมัน: Beohar Rammanohar Sinha; 15 มิถุนายน 1929 – 25 ตุลาคม 2007) เป็นศิลปินชาวอินเดียที่เป็นที่รู้จักดีจากผลงานภาพประกอบในรัฐธรรมนูญอินเดียและส่วนคำปรารภแห่งรัฐธรรมนูญ ซึ่งได้รับการยอมรับว่าเป็นหนึ่งในรัฐธรรมนูญที่งดงามที่สุดในโลก นอกจากนี้เขายังเป็นทูตวัฒนธรรมอินเดียที่เผยแพร่งานศิลปะแบบอินเดียไปยังตะวันออกไกลและยังนำเอาศิลปะแบบเอเชียตะวันออกกลับมายังอินเดียเช่นกัน ผลงานของเขาปัจจุบันเป็นส่วนหนึ่งในชองสะสมของทั้งหอศิลป์และของสะสมส่วนบุคคลระดับชั้นนำทั่วโลก อีกหนึ่งผลงานชิ้นสำคัญของเขาคือจิตรกรรมฝาผนังประดับชาฮีดสมารักในชพัลปุระ ซึ่งเขาสร้างสรรค์โดยใช้ศิลปะเบงกอลฟื้นฟู และสร้างสรรค์ในปี 1952–1953 แสดงภาพเหตุการณ์สำคัญการดิ้นรนเพื่อเอกราชของอินเดีย
บุญมาก ศิริเนาวกุล
ในการเลือกตั้งวันที่ 23 ธันวาคม พ.ศ. 2550 รศ.บุญมากได้ลงสมัครรับเลือกตั้งสมาชิกสภาผู้แทนราษฎรราชบุรีในนามพรรคประชาธิปัตย์อีกครั้ง แต่ต่อมาในวันที่ 13 ธันวาคม พ.ศ. 2550 ก่อนวันเลือกตั้งได้ไม่นาน ศาลฎีกาแผนกคดีเลือกตั้งได้มีคำพิพากษาว่า รศ.บุญมากกระทำความผิดโดยให้เงินแก่ผู้มีสิทธิเลือกตั้งในพื้นที่ระหว่างมีการหาเสียงเลือกตั้งจริง พิพากษาตัดสิทธิการเลือกตั้ง รศ.บุญมาก 10 ปี ปรับ 20,000 บาท และจำคุกอีก 1 ปี แต่โทษจำคุกให้รอลงอาญา 2 ปี  ทำให้ขาดคุณสมบัติการเป็นผู้สมัคร สมาชิกสภาผู้แทนราษฎรทันที
บุญมากกลับไปทำงานเป็นอาจารย์มหาวิทยาลัยนานาชาติแสตมฟอร์ด เนื่องจากอยู่ระหว่างถูกตัดสิทธิการเมือง 10 ปี และได้ตำแหน่งทางวิชาการรองศาสตราจารย์ ในวันที่ 8 พฤษภาคม พ.ศ. 2551 และเคยดำรงตำแหน่งอธิการบดีมหาวิทยาลัยนานาชาติแสตมฟอร์ด ต่อมาหันไปทำการเกษตร
รัฐบาฮากาลิฟอร์เนีย
ประชากรของรัฐมีราว 2,844,469 คน (ปี 2005) และตกราว 3,165,776 (มิถุนายน 2009) มีจำนวนมากกว่าจำนวนประชากรในรัฐบาฮากาลิฟอร์เนียซูร์ที่อยู่ทางทิศใต้อย่างมาก และมีความคล้ายกับเทศมณฑลแซนดีเอโกทางทิศเหนือ และมากกว่าร้อยละ 75 ของประชากรอาศัยอยู่ที่เมืองหลวงของรัฐที่ชื่อเมืองเมฮิกาลิหรือในเมืองติฆัวนา ทั้ง 2 เมืองติดกับชายแดนสหรัฐอเมริกา
พระเจ้ายูรีแห่งชิลลา
พระเจ้ายูรีแห่งชิลลา (유리 이사금, ?-ค.ศ. 57)กษัตริย์องค์ที่ 3 แห่ง อาณาจักรชิลลา ประสูติเมื่อใดไม่ปรากฏโดยเป็นพระราชโอรสใน พระเจ้านัมแฮ และพระมเหสีอันเจและเป็นพระราชนัดดาใน พระเจ้าฮย็อกกอเซ เมื่อพระราชบิดาสวรรคตในปี ค.ศ. 24 พระองค์จึงเสด็จขึ้นครองราชย์แทนโดยพระองค์เป็นผู้พระราชทาน 6 นามสกุลหลักของเกาหลีซึ่งใช้มาจนถึงปัจจุบันทรงครองราชย์ได้ 33 ปีก่อนจะสวรรคตในปี ค.ศ. 57
กัป
การประมาณความยาวนานของกัป
2. สาสปสูตร (สังยุตนิกาย อนมตัคคสังยุต ข้อ 129 หน้า 220-221 พระไตรปิฎกภาษาไทย ฉบับมหาจุฬาลงกรณราชวิทยาลัย) ภิกษุรูปหนึ่งกราบทูลขอให้พระพุทธเจ้าอุปมาความยาวนานของกัป พระองค์ตรัสตอบว่า
วิเชียร ฤกษ์ไพศาล
หนังสือ
ขณะที่ค่าย genie records เดินทางเข้าสู่ปีที่ 16 ในฐานะของผู้ก่อตั้งค่าย วิเชียรจะขอเล่าเส้นทางแห่งความร็อค ผ่านหนังสือที่จะวางจำหน่ายวันแรกในงานเทศกาลดนตรี "genie fest 16 ปีแห่งความร็อก" (ติดตามความเคลื่อนไหวได้ที่ Fanpage nickgeniepage)
ปี 2562 ได้รวบรวมและคัดเลือกบทความสร้างแรงบันดาลใจที่เขียนลงในเพจเป็นเวลาหลายปี นำมาตีพิมพ์เป็นหนังสือในชื่อ "ศูนย์บรรเทาท้อ"
ผลงานทั้งหมด
พ.ศ. 2523 - 2526       : ร่วมก่อตั้งและเป็นสมาชิกกลุ่มละครเร่ (Touring Theatre) “มะขามป้อม” ชื่อทางการว่า “โครงการสื่อชาวบ้าน” (Micro Grassroots Media) สังกัดหน่วยงาน กศส. (กลุ่มประสานงานศาสนาเพื่อสังคม) มีอาจารย์โคทม อารียา และ พระอาจารย์ไพศาล วิสาโล สมัยที่ท่านยังเป็นฆราวาส ร่วมเป็นที่ปรึกษา
พ.ศ. 2562-2564 : ที่ปรึกษาสมาคมผู้จัดพิมพ์และจำหน่ายหนังสือแห่งประเทศไทย ( PUBAT)
เทรียร์
บันทึกเจสตา เทรเวโรรุมกล่าวว่าเทรียร์เป็นเมืองที่ก่อตั้งขึ้นโดยเทรบีทา พระราชโอรสพระเจ้าไนนัสแห่งอัสซีเรียกับพระชายาองค์ก่อนที่จะเสกสมรสกับพระราชินีเซมิรามิส เซมิรามิสทรงเกลียดชังเทรบีทา เมื่อทรงขึ้นครองราชย์หลังจากการเสด็จสวรรคตของไนนัสแล้ว ไนนัสก็ออกจากอัสซีเรียไปยังยุโรป หลังจากที่เร่ร่อนอยู่พักหนึ่งแล้วไนนัสก็นำผู้คนไปตั้งถิ่นฐานอยู่ในบริเวณเทรียร์ราว 2000 ก่อนคริสต์ศักราชที่ในปัจจุบันอยู่ในประเทศเยอรมนี เมื่อเสียชีวิตร่างของไนนัสก็ได้รับการเผาบนเพทริสแบร์กโดยประชากรชาวเทรียร์
การขนส่งระบบรางในนครวาติกัน
ปัจจุบันทางรถไฟสายนี้จะบริการขนส่งสินค้าขาเข้าเป็นส่วนใหญ่ มีขนส่งผู้โดยสารเข้ามาเป็นครั้งคราว ซึ่งโดยมากมักจะมาในรูปแบบเชิงสัญลักษณ์หรือเชิงพิธีการเสียมากกว่า
อัลเฟรด เฮอร์ชีย์
ประวัติ
ในปี ค.ศ. 1940 เฮอร์ชีย์ร่วมกับซัลวาดอร์ ลูเรียและมักซ์ เดลบรึคทำการทดลองแบคเทริโอเฟจ พวกเขาพบว่าเมื่อไวรัสสองชนิดเกาะบนเชื้อแบคทีเรียตัวเดียวกัน ไวรัสสองชนิดนี้อาจมีการแลกเปลี่ยนข้อมูลพันธุกรรมกัน
การขนส่งระบบรางในนครวาติกัน
สถานีรถไฟ
ปัจจุบันส่วนหนึ่งของอาคารยังใช้เป็นสถานีรับ-ส่งผู้โดยสารและสินค้า ส่วนหนึ่งถูกดัดแปลงเป็นพิพิธภัณฑ์กษาปณ์และตราไปรษณียากร และอีกส่วนถูกดัดแปลงเป็นห้างสรรพสินค้าปลอดภาษีเปิดบริการเฉพาะบุคคลที่มีสัญชาติวาติกันและนักการทูตเท่านั้น
ข้าคือวีเซิล
ข้าคือวีเซิล (I Am Weasel) เป็นการ์ตูนทีวีแอนิเมชันของประเทศสหรัฐอเมริกา ผลิตโดย David Feiss สังกัด Cartoon Network Studios
รายชื่อตอน
ในแต่ละตอนของข้าคือวีเซิลจะเป็นการเอาตอนที่อยู่ในเรื่องง้องแง้งกับเงอะงะมารวมกัน และยังมีตอนใหม่สำหรับการ์ตูนชุดนี้โดยเฉพาะอีกด้วย โดยปรากฏในฤดูกาลที่ 5
ฟ
ฟ (ฟัน) เป็นพยัญชนะ ตัวที่ 31 ในบรรดาพยัญชนะ 44 ตัวของอักษรไทย ในลำดับถัดจาก พ (พาน) และก่อนหน้า ภ (สำเภา) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ฟ ฟัน”
เจ้าพระยาพิษณุโลก (เมฆ)
ประวัติ
ต่อมา เมฆ มีบุตร 3 คน คือ บุญเกิด (ต่อมาเป็น เจ้าพระยานเรนทราภัย) บุญมี (ต่อมาเป็น เจ้าพระยาสุรินทรภักดี) และ อู่ (ต่อมาเป็น เจ้าพระยาชํานาญบริรักษ์)
ปลาหมูกระโดงสูง
ปลาหมูกระโดงสูง เป็นปลาที่นิยมเลี้ยงเป็นปลาสวยงาม ด้วยเป็นปลาที่มีความสวย ซ้ำยังมีอุปนิสัยเรียบร้อย ไม่ดุร้ายก้าวร้าวเลย และสามารถทำความสะอาดตู้ที่ใช้เลี้ยงได้เป็นอย่างดี ด้วยเป็นปลาที่หากินกับพื้นท้องน้ำ แต่เป็นปลาที่มีอัตราการเจริญเติบโตได้ช้ามาก เพียงแค่ 1–2 นิ้วต่อปีเท่านั้น เป็นปลาที่ยังไม่สามารถเพาะขยายพันธุ์ได้ ต้องรวบรวมพันธุ์ปลาจากแหล่งน้ำธรรมชาติเท่านั้น การจำแนกเพศ สามารถดูได้ที่เพศผู้ในฤดูผสมพันธุ์จะมีตุ่มขาว ๆ คล้ายสิวบริเวณส่วนหัวและโคนครีบอก เช่นเดียวกับปลาหลายชนิดในวงศ์ Cyprinidae
น้ำหอม
การอธิบายน้ำหอม
วิธีที่เป็นเชิงปฏิบัติที่สุดในการอธิกายน้ำหอมนั้นคือการอธิบายตามฟรากานซ์โน๊ต (fragrance notes) ของกลิ่นหรือ แฟมิลี ("family") ของกลิ่น ทั้งหมดนี้ส่งผลต่อความประทับใจรวบยอดต่อกลิ่นเมื่อแรกใช้ไปจนถึงฮินต์ (hint) ของกลิ่นที่ยังคงอบอวลอยู่
แฟมิลีการรับกลิ่น
การจัดกลุ่มแบบแฟมิลี (family) นี้เป็นเพียงจุดเริ่มต้นในการอธิบายน้ำหอม แต่ไม่สามารถจัดประเภทน้ำหอมได้ทั้งหมด
ดั้งเดิม
น่ำหอมชนิดดั้งเดิม (traditional) เริ่มมีขึ้นในราวปี 1900:
ยุคใหม่
ตั้งแต่ปี 1945 ได้มีหมวดหมู่ใหม่ ๆ เกิดขึ้นในการอธิบายกลิ่นยุคใหม่ (modern scents) ส่วนหนึ่งมากจากการพัฒนาในเทคโนโลยีการผลิตและสังเคราะห์กลิ่น:
ซีออฟธีฟส์
รูปแบบการเล่น
ผู้เล่นสามารถเดินทางให้เสร็จสิ้นโดยบริษัทการค้าหลักสามบริษัทของเกม ได้แก่ นักสะสมทอง, ภาคีแห่งวิญญาณ และพันธมิตรการค้า ซึ่งในภารกิจที่เสนอโดยนักสะสมทอง ผู้เล่นจะได้รับแผนที่ขุมทรัพย์หรือปริศนาเพื่อค้นหาสมบัติ ส่วนการเดินทางที่นำเสนอโดยภาคีแห่งวิญญาณเป็นเพียงความท้าทายในการต่อสู้ ขณะที่พันธมิตรการค้านั้นต้องการให้ผู้เล่นส่งสินค้าไปยังผู้ขายภายในระยะเวลาที่จำกัด เกมนี้มีก๊กเล็ก ๆ อยู่สามก๊ก สองก๊กในนั้นคือเสียงเพรียกของนักล่า และกระดูกแห่งยมทูต ซึ่งเสียงเพรียกของนักล่าจะให้รางวัลแก่ผู้เล่นที่นำปลาและเนื้อสัตว์ที่ปรุงมาให้พวกเขา โดยเฉพาะอย่างยิ่งจากปลาที่หายากกว่า ส่วนกระดูกแห่งยมทูตจะตอบแทนสมบัติทุกประเภท แต่การจะก้าวขึ้นไปอยู่ในอันดับนั้น ผู้เล่นจะต้องมอบสมบัติพิเศษที่ต้องสาปให้หรือธงที่ขโมยมาจากเรือลำอื่น เมื่อผู้เล่นรวบรวมหีบสมบัติ พวกเขาจำเป็นต้องส่งพวกเขาไปยังตัวแทนของก๊กที่มอบหมายภารกิจ แม้ว่าฝ่ายที่ครอบครองหีบจะไม่มีทางป้องกันได้และอาจถูกผู้เล่นคนอื่นแย่งชิงไป เมื่อเสร็จสิ้นการเดินทางจะได้รับทองของผู้เล่น ซึ่งสามารถใช้ในการซื้อไอเทมตกแต่ง ส่วนสัตว์เลี้ยง, อีโมต และไอเทมตกแต่งเพิ่มเติมสามารถซื้อได้โดยใช้สกุลเงินจริงโดยเข้าไปที่ร้านค้าไพเรตเอ็มโพเรียม นอกจากนั้น เหรียญดับลูนที่ได้รับจากการได้รับคำชมเชยจากบิลจ์แรตส์ ซึ่งเป็นบริษัทการค้าแห่งที่สี่ที่แจกจ่ายภารกิจ, การท้าทาย และการตกแต่งที่เพิ่มเข้ามาในเกมผ่านการอัปเดตหลังการเปิดตัว สามารถแลกเปลี่ยนเป็นทองคำหรือชื่อเสียง ทั้งนี้ การอัปเดตแอนนิเวอร์ซารีจะเพิ่มทอลเทลส์ ซึ่งเป็นชุดภารกิจการเล่าเรื่องที่มีโครงสร้าง การทำภารกิจให้สำเร็จยังได้รับคะแนนชื่อเสียงของผู้เล่น ซึ่งจะปลดล็อกภารกิจที่ซับซ้อนมากขึ้นจากแต่ละฝ่าย และเครื่องตกแต่งที่ซื้อเพิ่มเติมได้ เมื่อผู้เล่นถึงอันดับ 50 ด้วยบริษัทการค้าสามแห่งจากทั้งหมด 6 บริษัท พวกเขาจะได้รับฉายา "ตำนานโจรสลัด" ซึ่งได้มอบไอเทมตกแต่งใหม่แก่ผู้เล่นและเข้าถึงที่ซ่อนโจรสลัด ที่เรียกว่าทาเวิร์นออฟเลเจนส์ ตลอดจนบริษัทการค้าพิเศษ ที่เรียกว่าอะธีนาส์ฟอร์ชูน
ทอง กันทาธรรม
ฝ่ายนิติบัญญัติ
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ได้รับเลือกตั้งในนามพรรคชาตินิยม ซึ่งในการเลือกตั้งเดือนธันวาคม พ.ศ. 2500 เขาเป็นสมาชิกสภาผู้แทนราษฎรเพียงคนเดียวของพรรคชาตินิยมที่ได้รับเลือกตั้ง
เมทริกซ์ทแยงมุม
เมทริกซ์ทแยงมุมใดๆ เป็นเมทริกซ์สมมาตร และเป็นเมทริกซ์แบบสามเหลี่ยมทั้งบนและล่าง
เมทริกซ์เอกลักษณ์ I_n และเมทริกซ์ศูนย์ที่เป็นเมทริกซ์จัตุรัส ล้วนเป็นเมทริกซ์ทแยงมุม
วัดหน้าพระธาตุ (จังหวัดนครราชสีมา)
หอไตรกลางน้ำ
หอไตรหลังนี้มีภาพเขียนให้ชม ด้านนอกตั้งแต่ประตูทางเข้าเป็นลายรดน้ำปิดทอง ส่วนตามผนังเป็นภาพพุทธประวัติ เทพชุมนุม ลายพุ่มข้าวบิณฑ์ก้านแย่ง แม่พระธรณีซึ่งอยู่ในสภาพลบเลือนไปมาก ส่วนด้านในหอไตรเป็นเทพชุมนุม ดอกไม้ร่วง เป็นต้น
งานประจำปี
เป็นงานประจำปีที่ทำสืบต่อกันมาหลายชั่วอายุหลาย100ปี ซึ่งจะจัดขึ้นในวันขึ้น 15 ค่ำ เดือน 3 เดือนกุมภาพันธ์ของทุกปี
โรคหำหด
การจำแนก
นักประพันธ์หลายคนพยายามจำแนกระหว่างโรคจู๋ที่สมบูรณ์กับไม่สมบูรณ์ เช่นเดียวกับรูปแบบที่เกี่ยวข้องกับวัฒนธรรมและไม่เกี่ยวข้องกับวัฒนธรรม รูปแบบวัฒนธรรมถูกกล่าวว่าเกี่ยวข้องกับความเชื่อวัฒนธรรมหรือเทพนิยาย มีบทบาทในการก่อให้เกิดโรค และการแพร่กระจายของโรคในชุมชน และถูกจัดให้เป็นรูปแบบที่สมบูรณ์ โดยเป็นไปตามเกณฑ์ของกลุ่มอาการทั้งหมด
อาการและอาการแสดง
โรคประสาทกังวลนี้ยังประกอบด้วยความคิดกลัวว่าตนอาจเสียชีวิตในไม่ช้า การสลายตัวขององคชาตและการสูญเสียพลังทางเพศ ความเข้าใจว่าตนอาจเสียชีวิตได้เนื่องจากการหดตัวของอวัยวะเพศและรับรู้ว่ามีการหลั่งน้ำอสุจิออกมามากผิดปกตินี้มีความเชื่อมโยงทางวัฒนธรรมกับความเชื่อจีนโบราณอย่างแรงกล้า ดังที่ได้แสดงโดยข้อเท็จจริงที่ว่าโดยทั่วไปแล้ว ชาวเอเชียที่เชื่อว่าอวัยวะเพศของตนหดเล็กลงนั้นเชื่อว่าสภาวะดังกล่าวเป็นเรื่องถึงชีวิต ไม่เหมือนกับชาวตะวันตกส่วนใหญ่ แนวคิดอื่น ๆ ได้แก่ การหดตัวของอวัยวะในช่องท้อง การเปลี่ยนเพศเป็นหญิงหรือขันที การเกิดอันตรายทางกายโดยไม่เฉพาะเจาะจง การอุดตันของทางเดินปัสสาวะ การเป็นหมัน การทำให้เกิดอาการบ้า อาการผีเข้า และความรู้สึกว่าตนถูกมนต์สะกด
ความเชื่อทางวัฒนธรรม
ปัจจัยด้านความเชื่อที่ก่อให้เกิดโรคจู๋นี้เป็นแนวคิดเกี่ยวกับสรีรศาสตร์เพศในการแพทย์จีนโบราณ ซึ่งมีการเชื่อมโยงความตายเข้ากับการหดตัวของอวัยวะเพศ
มุมมองที่ไม่เป็นวิทยาศาสตร์นี้ถือกำเนิดขึ้นในลัทธิเต๋า ซึ่งมีอิทธิพลอย่างมากต่อคติด้านการแพทย์ของจีน เสนอว่า การหลั่งอสุจิบ่อยครั้งทำให้เกิดอันตรายแก่สุขภาพ เนื่องจากน้ำอสุจิถูกมองว่าเป็นพลังงานที่สำคัญของเพศชาย ด้วยเหตุนี้ การหมดไปของน้ำอสุจิจะทำให้เสียชีวิตได้ แนวคิดที่ว่าความตายเกิดขึ้นจากการหมดไปของน้ำอสุจิคล้ายคลึงกับแนวคิดที่ว่าความตายเกิดขึ้นจากการหดเล็กลงของอวัยวะเพศ ถึงแม้ว่าความเชื่อมโยงระหว่างโรคจู๋และลัทธิเต๋าจะยังคงเป็นเพียงทฤษฎีก็ตาม
สตาร์ วอร์ส
ภาพยนตร์ต้นฉบับ (สตาร์ วอร์ส) ต่อมาได้เพิ่มชื่อตอนเป็น เอพพิโซด 4 ความหวังใหม่ (1977) ตามมาด้วยภาคต่อ เอพพิโซด 5 จักรวรรดิเอมไพร์โต้กลับ (1980) และ เอพพิโซด 6 การกลับมาของเจได (1983) รวมกันเป็นสตาร์ วอร์ส ไตรภาคดั้งเดิม ต่อมา ลูคัสกลับมากำกับภาพยนตร์ สตาร์ วอร์ส อีกครั้ง โดยกำกับไตรภาคต้น ประกอบด้วย เอพพิโซด 1 ภัยซ่อนเร้น (1999), เอพพิโซด 2 กองทัพโคลนส์จู่โจม (2002) และ เอพพิโซด 3 ซิธชำระแค้น (2005) เมื่อปี ค.ศ. 2012 ลูคัสได้ขายลูคัสฟิล์มให้กับดิสนีย์ สละสิทธิ์การเป็นเจ้าของแฟรนไชส์ของเขา ซึ่งต่อมาดิสนีย์ได้สร้างไตรภาคต่อ ประกอบด้วย เอพพิโซด 7: อุบัติการณ์แห่งพลัง (2015), เอพพิโซด 8: ปัจฉิมบทแห่งเจได (2017) และ เอพพิโซด 9: กำเนิดใหม่สกายวอล์คเกอร์ (2019) ทั้งหมดรวมกันทั้งสามไตรภาคเรียกว่า "มหากาพย์สกายวอล์คเกอร์"
ภาพยนตร์ในอนาคต
ลูคัสฟิล์มมีภาพยนตร์ สตาร์ วอร์ส หลายเรื่องกำลังอยู่ในช่วงการพัฒนา มีภาพยนตร์สองเรื่องที่ได้รับการยืนยันในงานวันนักลงทุนดิสนีย์ ปี 2020 ภาพยนตร์เรื่องแรกคือ โร้ค สควอดรอน กำกับโดย แพตตี เจนคินส์ กำหนดฉายวันที่ 25 ธันวาคม ค.ศ. 2023 ภาพยนตร์เรื่องที่สองนั้นยังไม่มีชื่อ กำกับโดย ไทกา ไวทีที จากบทที่เขาเขียนร่วมกับ คริสตี วิลสัน-แครนส์ ซึ่งเคยประกาศไปแล้วเมื่อเดือนพฤษภาคม ค.ศ. 2020 นอกจากนี้ ยังมีภาพยนตร์ไตรภาคที่แยกออกมาจากมหากาพย์สกายวอล์คเกอร์ เขียนโดย ไรอัน จอห์นสัน ผู้กำกับและเขียนบท ปัจฉิมบทแห่งเจได เมื่อเดือนกันยายน ค.ศ. 2019 แคธลีน เคนเนดีและเควิน ไฟกี ประกาศร่วมมือกันพัฒนาภาพยนตร์ สตาร์ วอร์ส เมื่อเดือนกุมภาพันธ์ ค.ศ. 2020 มีประกาศว่าภาพยนตร์กำลังอยู่ในการพัฒนาโดยผู้กำกับ เจ. ดี. ดิลลาร์ด และผู้เขียนบท แมตต์ โอเวนส์